Document ID: 32006D0275

32006D0275
L 101/4
JURNALUL OFÍCIAL AL UNIUNII EUROPENE
DECIZIA COMISIEI
din 10 aprilie 2006
de modificare a Deciziei 95/320/CE privind constituirea Comitetului științific pentru stabilirea valorilor-limită de expunere profesională la agenți chimici
(2006/275/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
întrucât:
(1)
Decizia 95/320/CE a Comisiei (1) instituie Comitetul științific pentru stabilirea valorilor-limită de expunere profesională la agenți chimici, denumit în continuare „comitetul”.
(2)
În urma aderării unor noi state membre în 2004, dispozițiile Deciziei 95/320/CE privind compunerea comitetului nu mai sunt adecvate.
(3)
Pentru a asigura furnizarea de către comitet a unor avize științifice imparțiale de calitate superioară, este important ca membrii acestuia să fie independenți și cu calificare superioară. De asemenea, este necesar să se mențină un nivel ridicat de eficiență a acestui comitet.
(4)
Prin urmare, comitetul trebuie să fie format din cel mult 21 de membri, selectați dintre candidații corespunzători propuși de statele membre și numiți de Comisie.
(5)
Decizia 95/320/CE trebuie modificată în consecință,
DECIDE:
Articol unic
La articolul 3 din Decizia 95/320/CE, alineatele (1) și (2) se înlocuiesc cu următorul text:
„(1) Comitetul este format din cel mult 21 membri, selectați dintre candidații corespunzători propuși de statele membre și reflectă întreaga gamă de cunoștințe științifice necesare pentru îndeplinirea mandatului prevăzut la articolul 2, incluzând, în special, chimia, toxicologia, epidemiologia, medicina muncii și igiena industrială, precum și competența generală în stabilirea LEP.
(2) Comisia numește membrii comitetului pe baza calificării și experienței științifice dovedite a acestora, având în vedere necesitatea de a se asigura acoperirea diferitelor domenii speciale.”
Prezenta decizie se adresează statelor membre.
Adoptată la Bruxelles, 10 aprilie 2006.

Labels: 0
1
9
15